rlitschk/wikidir huggingface dataset:
Karin Baal, eegentlich Karin Blauermel (* 19. September 1940 in Berlin) is en düütsche Theater-, Film- un Fernsehschauspelerin. Baal is ünner swore soziale Ümstännen in de Triftstraat in’n Berliner Stadtdeel Wedding upwussen. Nah hör Schooltiet fung se mit 14 Johr en Utbildung as Modeteknerin an. 1956 kreeg se mit, dat för de Film Die Halbstarken en junge Schauspelerin söcht wurr, de den so nöömten Tietgeist verkörpern de. Se harr zwar kien Schauspeelutbildung, kregg ünner 700 Bewerberinnen liekers de Hööftrull un en dreejohrig Schauspelerutbildungsverdrag. Fastleggt weer se aber dordör up de Rull vun en blond upsternaatsch Fru. So kreeg se ok 1958 en Nebenrull in de Film Das Mädchen Rosemarie, en Verfilmung vun dat Leben vun Rosemarie Nitribitt. In anner Filmen gung hör dat meest genauso. 1959 harr se hör Utbildung beend un harr eerste Bühnenrullen in München. Siet disse Tiet is se regelmatig in Theaters uptreden. Af de 70er Johren gung se vermehrt nah dat Feernsehn, wiels Filmrullen utblieven deen. Meestens harr se in Krimiserien Nebenrullen. En Hööchpunkt vun hör Theaterarbeit weer de 1977 anfungen Tournee mit dat Theaterstück Die verlorene Ehre der Katharina Blum nah de Roman vun Heinrich Böll un de Tournee vun 1986 mit de Theaterstücken Geschlossene
Gerhard "Gerd" Kentschke (* 18. September 1942) is en ehmalge düütsch Footballspeler un -trainer. Van 1963 bit 1966 hett he för den Karlsruher SC 50 Bundsliga-Speele makt un dorbi 10 Doren schaten. In disse Tiet hett he ok sien eenzigst Insatz in de "U-23 Junioren-Natschonalmannschap" hatt (1964). Sien erfolgriekste Johren harr he denn bi den 1. FC Kaiserslautern, för de he tüschen 1966 un 1970 120 Bundsliga-Speele makt un 24 Doren schaten hett. Sien letzt Bundsliga-Station weer denn de MSV Duisburg. Van 1970 bit 1972 hett he för de Vereen 52mal speelt un 5 Doren makt. Dat harrn villicht ok noch mehr Spelen wurrn kunnt, aber ok Gerhard Kentschke weer in de Bundsliga-Skandal verwickelt un is af den 8. April 1972 to en Sparr van 10 Johren un 2.500 Mark Geldbuße verurdeelt, aber all an 1. August 1973 begnadigt wurrn. Van 23. November 1981 bit 30. Juni 1982 weer he Trainer vun Bayer 04 Leverkusen.
Madchester is de Beteken för en musikaalsch Bewegen, de de britische Musik Enn vun de 1980er un Anfang vun de 1990er Johren prägt hett. Bekannt weer se ok ünner den Begreep Manchester Rave oder kort Rave (De Begreep Rave weer ’n beten later denn ok för Techno-Veranstalten bruukt un is in denn Tosamenhang denn ok bekannter worrn). Dat Zentrum vun disse Bewegen weer de Stadt Manchester, sünners in den legendären Club The Haçienda. De Musik, de dor speelt worrn is, weer en Mischen ut Independent, Psychedelia un Dance Music. Faken is se dormols ut en dormols noch ne’e Tosamenarbeit twüschen Gitarrengruppen un Dance-Musik-Produzenten tostannen kamen un barg Elementen vun den klassischen Indie-Rock aver ok de Dance-Tunes, de op Ibiza jüst geern höört weern. Bekannte Gruppen, de de Musik to de Tiet mit prägt hebbt, weern ü.a. de Inspiral Carpets, Happy Mondays, The Stone Roses, The Charlatans, Primal Scream, The Soup Dragons, The Shamen, Northside, EMF, New Order (tomeist in Tosamenarbeit mit DJs as Paul Oakenfold as Produzent oder Neemischer) oder elektronische Interpretatschonen as 808 State oder A Guy Called Gerald. De Madchester-Bewegen güng Mitt vun de 1990er wedder torüch. Dat leeg to’n een doran, dat de Musisker keen ne’en Infäll
Dit Woort hett noch annere Bedüden: kiek dorför ünner Brannenborg (Mehrdüdig Begreep). Brannenborg is en Bundsland vun Düütschland in’n Ossen. De Hööftstadt is Potsdam. Brannenborg liggt as’n Ring üm de düütsche Hööftstadt Berlin. Up 29.478,61 km² leevt dor 2.551.000 Inwahners (31. August 2006). Dat sünd 87 Inwahners/km². De gröttste Strööm sünd de Havel un de Oder un taun lütten Deel de Elv. De gröttsten Zentren vun de Weertschop sünd an de Autobohn A 10 bannig dicht bi Berlin. In Iesenhüttenstadt un Brannenborg an de Havel gifft dat Stahlwarken. Wieder buten gifft dat mehr Bueree. Regeert warrt Brannenborg vun den 20. September 2019 af an vun en Koalitschoon ut SPD un CDU un De Grönen. De Ministerpräsident is Dietmar Woidke (SPD). Vör em weren dat Manfred Stolpe (SPD) un Matthias Platzeck (SPD). Potsdam Frankfort an de Oder Cottbus Brannenborg an de Havel Wittenberge Eberswalde Werder (Havel) Oranienborg Preußen (Staat) Brannenborg-Preußen Düütsche Bundslänner Baden-Württemberg · Bayern · Berlin · Brannenborg · Bremen · Döringen · Hamborg · Hessen · Mekelnborg-Vörpommern · Neddersassen · Noordrhien-Westfalen · Rhienland-Palz · Saarland · Sassen · Sassen-Anholt · Sleswig-Holsteen Chronik: 2019 - 2024 | Brandenburgische Landeszentrale für politische Bildung. Afropen an’n 18. Februar 2021. Ministerpräsident | Brandenburgische
De Nedderlannen (informell Holland) sünd en parlamentaarsche Monarkie un Deel vun dat Königriek vun de Nedderlannen. Anners höört dor noch Aruba un de Nedderlannschen Antillen as sülvstännige Länner mit to. Se liggt in dat nöördlich Europa an de Noordsee. Dat Land is to’n gröttsten Deel relativ flach. Bi en Veerdel vun dat Land an de Waterkant liggt ünnerhalv vun den Seespegel. In den Süüdoosten is dat Land höger, de höögste Fleck is de Vaalserberg mit 321 m. Navers sünd Belgien un Düütschland. Tosommen mit Belgien un Luxemborg billen de Nedderlannen de Benelux-Staaten. De Hööftstadt vun dat Land is Amsterdam. De Regeren sitt in Den Haag. To de Nedderlannen hörrt ok noch de dree Karibikinseln Bonaire, Sint Eustatius un Saba. De Nedderlannen sünd indeelt in Provinzen. De offiziell un ok in de Ümgangsspraak begäng nedderlannsch Naam vun dat Land is Nederland (Singular), wiels dat in de düütsch Spraak Niederlande (Plural) heet un ümgangsspraaklich tomeest Holland nömmt wurrd. De Naam Holland betreckt sück eegentlich aber blots up den noordwestlichen Deel vun dat Land, up de fröhere Provinz Holland as bedüüdenst Provinz vun de Republiek vun de Vereenigte Nedderlannen. Siet Midden vun dat 19. Johrhunnert is disse Provinz updeelt in de twee Provinzen
Dit Woort hett noch annere Bedüden: kiek dorför ünner Transparenz (Mehrdüdig Begreep). Transparenz (vun lat. trans „dör“ un parere „schienen, sik wiesen“) is en Materialegenschap. Man seggt, en Material is transparent oder dörsichtig, wenn man dat, wat dorachter is, mehr oder minner klor erkennen kann. En Bispeel is Finsterglas. Physikaalsch is Transparenz de Anlaag vun Materie, elektromagneetsche Bülgen dörtolaten (Transmission). Wenn de Bülgen nich dördringen doot, sünners den Andeel vun’t sichtbor Licht, denn warrt de Energie vun de Bülg vun de Elektronen vun dat Material opnahmen un man seggt, de Bülg warrt absorbeert. Denn is dat Material undörsichtig. Wenn de Bülg aver dörgeiht, denn gifft dat keen Wesselwirken twüschen dat Licht un de Atomen un de Bülgen geevt keen Energie an dat Material af. In den Fall is dat Material dörsichtig. Dorüm is Transparenz keen allgemeene Egenschap vun en Material, man hangt ok sünners vun de Bülgenläng af, welke de elektromagnetische Bülg hett. D. h. Materialen, de för sichtbor Licht undörsichtig sünd, künnt för annere Bülgenlängen ut dat elektromagneetsch Spektrum transparent wesen, as t. B. för Röntgenstrahlen. Transparenz is en optische Egenschap vun en Material. Annere optische Egenschoppen sünd to’n Bispeel de Reflekschoon oder de Absorpschoon. As de anneren optischen
Transparenz (vun’t lat. trans „dör“ un parere „sik wiesen, schienen“) betekent Transparenz, dat Dörlaten vun elektromagneetsch Bülgen dör Materie, Dörsichtigkeit, de Transparenz in’n akustischen Sinn, Transparenz, en Deel vun’n Reeknersystem, wat sik dör Beinflussen vun dörleddt Informatschonen nich wiesen deit, Transparenz, en Verfohren to’n Övermiddeln vun Signalen, dat sik nich wiesen deit, Transparenz, de Dörsichtigkeit vun Besluten un Verbinnen in de Politik, Markttransparenz, de Dörsichtigkeit vun weertschopplich Tosamenhäng, Medientransparenz, De verscheeden Möglichkeit, woans un worüm Informatschonen verbreedt warrt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Oilstörp (hoochdüütsch Oelstorf) is en Dörp in de Gemeen Solzhusen (Samtgemeen Solzhusen) in’n Landkreis Horborg mit 540 Inwahners (Stand 2013) op en Rebeet vun 656 Hektar. Oilstörp liggt an de Noordkant vun de Lümbörger Heid. Dat Water ut Oilstörp flütt över den Oosterbeek na’n Noordbeek hen af un von dor in de Luh. Naveröörd sünd in’n Oosten Solzhusen, na Süden Eyendörp, in’n Süüdwesten Lübberstää un na’n Westen to Gö’nstörp un Garlstörp. Na Noorden kummt eerstmal gornich veel, meist blot Feller un Woold un denn Toppenstää un Gastää. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Garlstörp in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn. Oilstörp weer bet 1928 en sülvstännige Gemeen, un hett sik denn mit Gö’nstörp tohoopslaten. Dat hett sik to’n 1. Oktober 1951 ännert, as Oilstörp
James Monroe (* 28. April 1758 in’ Westmoreland County, Virginia; † 4. Juli 1831 in New York) weer de 5. Präsident vun de USA (1817-1825). Monroe muss sien Jurastudium afbreken, as de amerikaansch Unafhängigkeetskrieg utbreken de, in de he af 1776 an kämpft un bit nah’n Oberst upstegen is. 1778 hett he sien Studium weer upnommen. 1782 weer he Lidmaat vun de gesetzgevend Versammeln vun Virginia, 1783 un 1788 vun de Kontinantalkongress un 1790 bit 1794 vun de Senat. He sloot sück in disse Versammeln de Republikaners ünner Thomas Jefferson an, mit de he befrünnd weer. Van 1794 bit 1796 weer Monroe Gesandter in Paris. Vun dissen Posten wurr he aber afberopen, as he sück in de Revolutschonskriege to düchtig up de franzöösch Siet stellt hett. Van 1799 bit 1800 weer he Gouverneur vun Virginia, gung aber 1803 weer as Gesandter nah Paris, wo he in dat glieker Johr de Verhandlungen över dat Aftreden vun Louisiana spoodriek afslooten kunn. Dat weer denn ok sien gröttste diplomaatsch Spood, denn vun anner Missionen 1803 in London, 1804 in Madrid un 1806 nochmals in London wurr he gau weer torüchropen. 1810 wurr Monroe weer Gouverneur von Virginia un 1811 ünner James Madisons Präsidentschap
Ellen Plessow (* 12. Januar 1891 in Ollnborg, † 2. September 1967 in Berlin (West) ) weer en düütsche Schauspelerin. Se wurr as Helene Wiemuth Penning boren. Plessow hett dat Konservatorium in Hannober besöcht un in Berliner Theater speelt. Af de 20er Johren hett se in Stummfilmen meest komisch Rullen speelt. http://www.defa-sternstunden.de/stars/eplessow.htm Ellen Plessow in de Internet Movie Database (engelsch) Filmportal.de
1159: Ronaldo Bandinelli wurrd Paapst un hett den Paapstnaam Alexander III.. 1701: In Den Haag warrt de Grote Allianz vun Haag afslaten. Dor hannelt sik dat um en Verdrag und Bund gegen den franzööschen König Ludwig XIV. in den Krieg um de Spaansche Kroon bi. 2004: Wikimedia Commons wurrd as Wikimedia-Projekt grünnd. 2008: Kurt Beck trett as Vörsitter vun de SPD torüch. Kommissarisch övernimmt Frank Walter Steinmeier dat Amt. 2011: Bi den Afstörrt vun en Passageerfloogtüüch vun den Typ Jak-42 dicht bi de russisch Stadt Jaroslawl kommt över 40 Minschen to Dood; an Bord vun dat Floogtüüch befunn sück de kumplette Mannschap vun den dreefack Eishockeymeester Lokomotive Jaroslawl. 1533: Elisabeth I., Königin vun England († 1603) 1807: Johann Wilhelm Schirmer, düütsch Maler un Grafiker († 1863) 1836: Henry Campbell-Bannerman, britisch Politiker un Premierminister († 1908) 1842: Knud Johannes Vogelius Steenstrup, däänsch Geoloog un Gröönlandforscher († 1913) 1842: Johannes Hermann Zukertort, poolsch Schachspeler († 1888) 1900: Taylor Caldwell, britsche Schrieverin un Journalistin († 1985) 1904: Hans Arnold, düütsch Politiker un Landdagsafordneter vun Neddersassen († 1981) 1917: John Warcup Cornforth, austraalsch Chemiker un Nobelpriesdräger († 2013) 1919: Albéric Schotte, belgisch Radrennfohrer († 2004) 1926: Erich Juskowiak, düütsch Footballnatschonalspeler († 1983) 1930: Sonny
Linda Hunt (* 2. April 1945 in Morristown, New Jersey as Lydia Susanna Hunter) is en US-amerikaansche Schauspelerin. Hunt is Lüttwassig. Linda Hunt hett an de Goodman Theatre School of Drama in Chicago dat Fack Regie studeert. Ehr eerste Rull in’n Film harr se 1980 in den Film Popeye an de Siet vun Robin Williams. Dree Johr later, 1983, hett se den Oscar as Beste Nevendorstellerin wunnen för ehr (männlich) Rull as Billy Kwan in The Year of Living Dangerously. Se hett dorna veele annere Rullen speelt, t. B. tohopen mit Kevin Kline, Scott Glenn un Kevin Costner in den Western Silverado, mit Arnold Schwarzenegger in Kindergarten Cop oder mit Penelope Ann Miller un Tom Sizemore in The Relic. Ehr Szenen in den Film Maverick sünd in de fardigen Faten nich bruukt worrn. Man tohopen hett se in över veertig Produkschonen mitspeelt. En Hööftrull har se in de lütte Feernsehserie Space Rangers vun 1993. Linda Hunt hett opstunns negen Priesen wunnen, dorünner een Oscar, un för wieter nomineert. Wunnen hett se: 1983: den LAFCA Award as Best Nevendorstellerin in The Year of Living Dangerously. 1983: den AFI Award as Best Nevendorstellerin in The Year of Living Dangerously. 1983: den NYFCC
Urquhart is de Familiennaam von Arthur T. Urquhart († 1916), neeseelandschen Zooloog un Arachnoloog, Cory Urquhart (* 1984), kanaadschen Ieshockeyspeler, David Urquhart (1805–1877), schottschen Politiker un Schriever, David Urquhart, Baron Tayside (1912–1975), schottschen Ünnernehmer, David Urquhart (* 1952), brietschen anglikaanschen Bischop, David Urquhart (* 1984), italieensch-kanaadschen Ieshockeyspeler, Donna Urquhart (* 1986), austraalsche Squashspelerin, Feargus Urquhart (* 1970), US-amerikaanschen Computerspeeldesigner, Frederick Albert Urquhart (1911–2003), kanaadschen Zooloog, Jane Urquhart (* 1949), kanaadsch Schrieverin, Jean Urquhart (* 1949), schottsche Politikerin, Norman Urquhart Meldrum (1907–1933), brietschen Biochemiker un Physikochemiker, Robert Urquhart (1901–1988), brietschen Generaal, Robert Urquhart (1921–1995), schottschen Schauspeler, Stephen H. Urquhart (* üm 1965), US-amerikaanschen Politiker, Thomas Urquhart (1611–1660), schottschen Schriever, Thomas Urquhart (1858–1931), kanaadschen Politiker, William Urquhart-Dykes (1897–1979), brietschen Autorennfohrer un Fleger, William Spence Urquhart (1877–1964), brietschen Kleriker un Dozent. Urquhart betekent ok Urquhart, schottschen Clan, Urquhart Castle, ehmolig Borg an Loch Ness bi Drumnadrochit. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Highlands (ok Schottsch Hoochland oder Hoochland vun Schottland nöömt; Schottsch Gäälsch: A’Ghaidhealtachd) sünd de Bargens in’n Norden vun Schottland. Dat Rebeet süüdlich dorvun warrt as de Lowlands betekent. De Highlands warrt dör en tektonschen Graven, den Great Glen (Glen is dat schottsch Woort för Daal), ünnerdeelt in de Northwest Highlands un de Grampian Mountains. Längs den Great Glen gifft en Keed vun Seen, dorünner ok de Loch Ness as de bekannste See in Schottland överhööft. De hööchste Barg vun de britschen Eilannen is de Ben Nevis mit 1344 m Hööch. De liggt in de Grampian Mountains in de Neeg vun Fort William. Man, de Highlands sünd nich blots bekannt för de tyypsch Barglandschap. Överall in’t Rebeet gifft dat Lochs (Seen) mit jemehr düchtig klor Water un de Westen vun de Higlands sett sik ut en groten Teppich vun lütte un grote Eilannen, Halfeilannen un vertwiegte Waterweeg tosamen, wat de Landschap prägen un eenzigordig maken deit. De Highlands weern in de Historie weniger den engelschen Influss utsett as de Lowlands un hebbt sik dorüm beter jemehr kulturellen Egenheiten bewahrt. Sünners de schottschen Clan-Strukturen sünd in de Highlands noch lebennig. To’n Deel warrt disse Tarditschoon aver ok vun wegen den Tourismus
Kritisch Temperatur betekent de Temperatur vun en cheemschen Stoff an sien kritischen Punkt. de Temperatur ünnerhalf de bi en Supraleider dat Supraleiden anfangt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kurt Gscheidle (* 16. Dezember 1924 in Stuttgart; † 22. Februar 2003 in Saarbrücken) weer en düütschen Politiker vun de SPD. He weer van 1974 bit 1980 Bundsminister för Verkehr, Bo- un Wohnungswesen un van 1974 bit 1982 Bundsminister för Post un Telekommunikatschoon. Van 1939 bit 1942 hett Gscheidle en Utbilden to’n Fienmechaniker bi de Düütsche Riekspost absolveert. Dornah hett he as Suldat an den Tweeten Weltkrieg deelnommen. Eerst 1948 keem he ut de Kriegsgefangschaft rut un weer dornah in’ Postdeenst as Fernmeldemachniker tätig. Van 1950 bit 1951 hett he en Studium an de Sozialakademie in Düörpm absolveert un den keem noch en Utbilden to’n REFA-Ingenieur. Van 1953 bit 1957 weer he de Baas vun dat Sekretariat för Technik un Weertschap vun de Düütsche Postgewerkschap (DPG) in Bonn un van 1957 bit 1959 Stellvertretend Bundsvörsitter vun de DPG. Siet 1956 weer he Lidmaat vun de SPD. Van 1961 bit 1969 as ok van 1976 bit 1980 weer Gscheidle Lidmaat vun de Düütsche Bundsdag. Van 1962 bit 1969 hörr he to de Vörstand vun de SPD-Bundsdag-Fraktschon. Van 1969 bit 1974 weer he Staatssekretär in’t Bundsministerium för Post un Telekommunikatschon. An’ 16. Mai 1974 wurr he as Bundsminister för Verkehr un Bundsminister
Saarbrücken is de Hööftstadt un eenzigst Grootstadt van dat Bundsland Saarland. De Universitätsstadt, de 1909 ut de dree Städer Saarbrücken, St. Johann un Malstatt/Burbach entstahn is, is ok dat politisch, wertschaplich un kulturell Zentrum vun dat Land. In Saarbrücken leven 179.315 Inwahner (Stand: 31.12.2008) up en Flach vun 167,07 km². De Stadt is ünnerdeelt in veer Stadtbezirke mit 20 Stadtdeelen. De Naam vun de Stadt hett nix mit dat modern Woort för Brügg to doon, denn as de Oort eerstmals erwähnt wurrn is, geev dat noch kien Brügg över de Saar. De hüdige Old Brügg is eerst 500 Johr later baut wurrn. Wohrschienlich kummt also de Naam Sarabrucca ut de Beteknung Borgfelsen (= Brocken), aber genau weet man dat ok woll nich. En anner Erklärung, de aber nicht belegt ist, geiht torüch up de Beteknung bruco, wat sovöl as Sump heeten deiht, un de umgebend natt Rebeeden beteken de. In de nedderdüütsche Spraak heet sowat ok woll Brook, Broich, Brauck. Als Bewies kunn de Stadtdeel St.Johann, de up hoochdüütsch Bruchwiesen heeten hett un wat ok en sumpig Rebeet ween hett. Up franzöösch heet de Stadt Sarrebruck. De Inwahner heeten Saarbrücker (up saarländsch Dialekt Saarbrigga), un nich Saarbrückener. Dat heet to'n
Kalf is en Oort un Gemeen in de Samtgemeen Zittens in’n Landkreis Rodenborg (Wümm) mit 623 Inwahners (Stand 31. Dezember 2022). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. Von dat 19. Johrhunnert bet to’n 1. Oktober 1949 hett ok de Oort Freetz to de Gemeen Kalf tohöört. 1949 is Freetz denn en egenstännige Gemeen worrn. Freetz is evangeelsch-luthersch präägt un höört to dat Kaspel von de Dionysius-Kark in Zittens. För de Kathoolschen is de Hillig-Hart-Jesu-Kark in Töst tostännig, de siet 1. November 2014 to de Karkengemeen St. Petrus in Bookholt tohöört. De Gemeenraat vun Kalf sett sik mit den Börgermeester ut 9 Lüüd tohopen. De
Macleod oder MacLeod is de Familiennaam von Alasdair Ban MacLeod (1788–1854), schottschen Dokter un Goodsverwalter, Alistair MacLeod (1936–2014), kanaadschen Schriever, Ally MacLeod (1931–2004), schottschen Footballspeler un -trainer, Andries Mac Leod (1891–1977), belgisch-sweedschen Philosoof un Mathematiker, Angus Macleod (1951–2014), brietschen Journalist, Callum MacLeod (* 1988), brietschen Autorennfohrer, Charlotte MacLeod (1922–2005), kanaadsch Schrieverin, Colin MacLeod (1909–1972), kanaadsch Genetiker, Colin William MacLeod (1943–1981), brietschen Klassischen Philoloog, Darius Merstein-MacLeod (* 1966), düütschen Sänger, Schauspeler, Speelbaas un Kumponist, Doug MacLeod (* 1946), US-amerikaanschen Sänger, Gitarrspeler un Songwriter, Doug MacLeod (* 1959), austraalschen Schriever un Journalist, Evelyn Macleod, Baroness Macleod of Borve (1915–1999), brietsche Politikerin, Fiona Macleod (1855–1905), Pseudonym vun den schottschen Schriever William Sharp, Gavin MacLeod (1931–2021), US-amerikaanschen Schauspeler, George MacLeod, Baron MacLeod of Fuinary (1895–1991), schottschen Geistlichen, Henry Dunning Macleod (1821–1902), engelschen Natschonaalökonoom, Iain Macleod (1913–1970), brietschen Politiker, Ian R. MacLeod (* 1956), brietschen Schriever, Jean S. MacLeod (1908–2011), brietsche Schrieversche, John MacLeod, 1. Baronet (1857–1934), schottschen Politiker, John George Macleod (1915–2006), schottschen Mediziner, John James Rickard Macleod (1876–1935), schottsch-kanaadschen Physioloog, Ken MacLeod (* 1954), schottschen Schriever, Kevin MacLeod (* 1972), US-amerikaanschen Kumponist un Musikproduzent, Mary Macleod (* 1969), brietsche Politikerin, Matthew Donald Macleod (1922–2010), brietschen Klassischen Philoloog, Murdo MacLeod (* 1947), schottschen Snookerspeler,
Disse Artikel is man blots en Stubben. Du kannst Wikipedia helpen un em verbetern. Budapest is de Hööftstadt vun Ungarn. De Stadt liggt in Middeleuropa, in de Midde vun Ungarn un hett bi 1.779.000 Inwahners 1872 worr de Städte Pest, Buda (Ofen) un Óbuda tu Budapest vereenigt. Dat Zentrum vun Budapest hett de UNESCO as „Weltkulturarv“ naamt. As de wichtigsten Attraktschonen warrn ok naamt: de Binnenstadt de Borg de Gellertbarg dat Ungarnsch Parlament de Matthiaskerk Ildikó Bánsági (*1947), Schauspelerin István Bilek (1932-2010), Schachspeler un Schachpublizist Gyula Breyer (1893-1921), Schachmeester Karol Divín (*1936), slowaaksch Ieskunstlöper Iván Faragó (*1946), Schachspeler Leó Forgács (1881-1930), Schachmeester George de Hevesy (1885-1966), Chemiker un Nobelpriesdräger Emese Hunyady (*1966), öösterrieksch Iesflinklöperin Imre Kertész (1929-2016), Schriever un Nobelpriesdräger Aristid Lindenmayer (1925-1989), theoretisch Bioloog Gyula Sax (1951-2014), Schachmeester Katalin Szőke (1935-2017), Swemmsportlerin Balázs Taróczy (*1954), Tennispeler Charles Vidor (1900-1959), Speelbaas Budapest. Mehr Biller, Videos oder Audiodateien to’t Thema gifft dat bi Wikimedia Commons. Offizielle Website van de Stadt (ungaarsch un engelsch)
Mulcahy is de Familiennaam von Anne M. Mulcahy (* 1952), US-amerikaansche Managerin, Jack Mulcahy (* 1954), US-amerikaanschen Schauspeler, John Mulcahy (1876–1942), US-amerikaanschen Roderer, John Joseph Mulcahy (1922–1994), US-amerikaanschen Geistlichen, Michael Mulcahy (* 1952), eirschen Maler, Michael Mulcahy (* 1960), eirschen Politiker, Richard Mulcahy (1886–1971), eirschen Politiker, Russell Mulcahy (* 1953), austraalschen Speelbaas. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.